భౌతిక శాస్త్రము
భౌతిక శాస్త్రము అత్యంత ప్రాచీనమైన శాస్త్రాలలో ఒకటి. 17వ శాతబ్దం నాటికి భౌతిక శాస్త్రం ఒక ఆధునిక శాస్త్రముగా ఆవిర్భవించింది. ఇందులో అత్యంత ప్రాచీనమైనా ఉపశాస్త్రము ఖగోళశాస్త్రం (Astronomy) అని చెప్పుకోవచ్చు. ఈ రంగంలో పని చేసేవారిని "భౌతికశాస్త్రవేత్తలు" (Physicists) అంటారు.
భౌతిక శాస్త్రము
భౌతిక శాస్త్రంలోని అభివృద్ద్ధులు తరచుగా టెక్నాలజీ విభాగంలోకి అనువదింపబడినా, అప్పుడప్పుడు దీని ప్రభావము ఇతర శాస్త్రాలపైనే గాక మహాగణితశాస్త్రముపైన, స్థూలసూక్ష్మజ్ఞానముపైన (Philosophy) కూడా గలదు. ఉదాహరణకు విద్యుదయస్కాంతత్వం (Electromagnetism) యొక్క అవగాహనలోని అభివృద్ద్ధుల వలన దూరదర్శిని(Television), కంప్యూటరు (Computer), వగైరా విద్యుత్పరికరాలు విరివిగా వాడుకలోకి వచ్చినవి; తాపగతిశాస్త్రం (thermodynamics) లోని అభివృద్ద్ధులు మోటరు వాహన ప్రయాణాభివృద్ద్ధికి దారితీసింది మరియు యంత్రశాస్త్రములోని ( Mechanics) అభివృద్ద్ధులు కాల్కులస్ (calculus), పరిమాణ రసాయన శాస్త్రముల (quantum chemistry) అభివృద్ద్ధికి, మరియు ఎలక్ట్రాన్ సూక్ష్మదర్శిని వంటి సాధనముల ఉపయోగానికి దారి తీసింది.